b"\n_START_ARTICLE_\nBisbat de Saint-Paul-Trois-Ch\xc3\xa2teaux\n_START_SECTION_\nTerritori\n_START_PARAGRAPH_\nLa di\xc3\xb2cesi limitava al nord amb la de Valen\xc3\xa7a, al nord-est amb la de Die, al sud-est amb la de Vaison, al sud amb la d'Orange, al sud-oest amb la d'Us\xc3\xa8s, i al nord-est amb la de Viviers._NEWLINE_La seu episcopal \xc3\xa9s la ciutat de Saint-Paul-Trois-Ch\xc3\xa2teaux, a l'actual departament del Droma, on es trobava la catedral de Nostra Senyora Assumpta i Sant Pau._NEWLINE_EL 1743 la di\xc3\xb2cesi comprenia 33 parr\xc3\xb2quies, la major part situades al Delfinat, mentre que altres es trobaven al Comtat Venaiss\xc3\xad i d'altres a la Proven\xc3\xa7a.\n_START_SECTION_\nHist\xc3\xb2ria\n_START_PARAGRAPH_\nL'antiga ciutat romana d'Augusta Tricastinorum es va convertir en la seu d'una di\xc3\xb2cesi de la prov\xc3\xadncia romana de la G\xc3\xa0l\xc2\xb7lia  Viennensa al voltant del segle IV. El primer bisbe hist\xc3\xb2ricament documentat \xc3\xa9s Fiorenzo, que va participar en el concili  d'Epaon el 517. Gallia christiana afegeix davant Fiorenzo una s\xc3\xa8rie de 10 sants, venerats al pa\xc3\xads per\xc3\xb2 no necess\xc3\xa0riament bisbes. . Entre aquests sants, es troba la figura de St Pau, l'origen del nom de Sant-Paul-Trois-Ch\xc3\xa2teaux, que podria identificar-se amb el Bisbe Paul, que va participar en el concili de Valence del 374._NEWLINE_A partir del segle V, est\xc3\xa0 documentat que la di\xc3\xb2cesi era sufrag\xc3\xa0nia de l'arxidi\xc3\xb2cesi d'Arle, romanen a aquella prov\xc3\xadncia eclesi\xc3\xa0stica fins a la Revoluci\xc3\xb3 Francesa._NEWLINE_A causa dels estralls fets pel sarra\xc3\xafns en temps del Papa Gregori IV i el bisbe Bonifaci (primera meitat del segle IX), la di\xc3\xb2cesi d'Orange  va ser unida a la de Sant-Paul-Trois-Ch\xc3\xa2teaux. La seu resultant va ser separada en la segona meitat del segle X (durant els episcopats de Pon\xc3\xa7 III i d'Aldrico di Orange), per despr\xc3\xa9s ser unit de nou fins al temps del bisbe Pons III, quan Pasqual II, en 1107, va establir la separaci\xc3\xb3 final de les dues seus._NEWLINE_Cap a la meitat del segle XII es va iniciar la construcci\xc3\xb3 de la catedral, acabada al voltant de 1220. _NEWLINE_La di\xc3\xb2cesi va ser suprimida seguint el concordat amb la butlla Qui Christi Domini del Papa Pius VII del 29 de de novembre de de 1801 i el seu territori incorporat al de les di\xc3\xb2cesis d'Aviny\xc3\xb3 i Valen\xc3\xa7a._NEWLINE_Un decret de la Sagrada Congregaci\xc3\xb3 Consistorial de 12 de juny de 1911 va autoritzar al bisbe de Valen\xc3\xa7a i els seus successors a afegir al seu t\xc3\xadtol el de la seu suprimida de Sant-Paul-Trois-Ch\xc3\xa2teaux."